**RÁMCOVÁ DOHODA O POSKYTOVANÍ SLUŽIEB**

**č. ...................**

uzatvorená podľa §269 ods. 2 Obchodného zákonníka č. 513/1991 Zb. v platnom znení a podľa ustanovenia § 83 zákona č. 343/2015 Z. z. o verejnom obstarávaní a o zmene a doplnení niektorých zákonov uzatvorená medzi týmito zmluvnými stranami

**Objednávateľ: Mesto Trebišov**

so sídlom: M. R. Štefánika 862/2014

v zastúpení: PhDr. Marek Čižmár

IČO: 00331996

DIČ:

Bankové spojenie:

IBAN:

Poverený zástupca: .....................................

Tel./e-mail: .....................................

(ďalej len „**objednávateľ**“).

**a**

**Dodávateľ:**

so sídlom:

v zastúpení:

IČO:

DIČ:

Bankové spojenie:

IBAN:

Zapísaný v

Poverený zástupca .....................................

Tel./e-mail: .....................................

(ďalej len „**Dodávateľ**“),

(ďalej spolu „**zmluvné strany**“).

**PREAMBULA**

1. Táto Dohoda sa uzatvára ako výsledok verejného obstarávania pre nadlimitnú zákazku v zmysle § 66 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a na základe cenovej ponuky Dodávateľa zo dňa .................... (doplní sa pri podpise tejto Dohody).
2. Zmluvné strany uzatvárajú túto zmluvu na základe výsledku **verejného obstarávania** na zákazku: ***„Zabezpečenie zneškodňovania zmesového komunálneho odpadu uložením na skládku komunálneho odpadu na roky 2019 a 2020“*.**
3. Zmluvné strany zhodne prehlasujú, že sú podľa osobitných predpisov oprávnené na výkon všetkých činností, ktoré sú nevyhnutné na plnenie povinností vzájomne dohodnutých v tejto zmluve.
4. Na účely tejto Dohody a jej príloh sa pod pojmom **„služby“** rozumejú služby špecifikované v čl. I Dohody.

**ČLÁNOK I.**

**Predmet Dohody**

1. Dodávateľ na základe integrovaného povolenia č. ..............(doplní sa pri podpise Dohody), ktoré tvorí **prílohu č. 1** tejto Dohody a iných príslušných povolení v rozsahu svojej podnikateľskej činnosti prevádzkuje skládku nie nebezpečných odpadov pod názvom: **......................,** nachádzajú sa v katastrálnom území obce ......................, okres ......................... **(doplní uchádzač)** (ďalej len **„skládka odpadov“**), ktorá je **miestnom plnenia** predmetu tejto Dohody.
2. Dodávateľ sa touto Dohodou zaväzuje od Objednávateľa **odoberať zmesový komunálny odpad a objemný komunálny odpad** vyprodukovaný na území mesta Trebišov jeho obyvateľmi a organizáciami pôsobiacimi na území mesta Trebišov ako pôvodcami odpadu – odpad kategorizovaný ako:
3. **zmesový komunálny odpad** kat č. 20 03 01 a
4. **objemný odpad** kat. č. 20 03 07,

**tak ako je špecifikované v prílohe č. 2,** ktorá tvorí neoddeliteľnú súčasť tejto Dohody (návrh Dodávateľa na plnenie kritérií zákazky v zmysle výzvy na predkladanie ponúk), **to všetko za účelom jeho uloženia na skládke odpadov** za podmienok podľa tejto Dohody, v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len **„zákon o odpadoch“**) a v súlade s kategorizáciou odpadov v zmysle Katalógu odpadov stanoveného Vyhláškou MŽP SR č. 365/2015 Z.z. ( ďalej len „**Katalóg odpadov**“).

1. Objednávateľ sa touto Dohodou zaväzuje zaplatiť Dodávateľovi za uloženie odpadu dohodnutú cenu podľa článku III tejto Dohody, uhradiť poplatky za uloženie odpadu na skládke v zmysle všeobecne záväzných právnych predpisov a dodržiavať povinnosti stanovené touto Dohodou a zákonom o odpadoch.

**ČLÁNOK II.**

**Doba trvania**

1. **Táto Dohoda sa uzatvára na dobu určitú počnúc dňom účinnosti tejto Dohody do uplynutia 21 (dvatsaťjeden) kalendárnych mesiacov, alebo do dňa vyčerpania finančného limitu** vo výške **538 636,50 €** podľa toho, ktorá skutočnosť nastane skôr.
2. Zmluvný vzťah založený touto Dohodou zaniká uplynutím dohodnutej doby trvania podľa ods.1 tohto článku, predčasne je možné túto zmluvu ukončiť:
3. písomnou dohodou oboch zmluvných strán, ku dňu uvedenému v tejto dohode;
4. odstúpením od Dohody v prípade podstatného porušenia povinností podľa tejto Dohody alebo zákona.
5. Každá zmluvná strana je oprávnená písomne odstúpiť od Dohody vždy v prípade, ak druhá zmluvná strana podstatne poruší svoje povinností stanovené touto Dohodou a/alebo platnou legislatívou v oblasti nakladania s odpadmi a Obchodným zákonníkom a súčasne, ak ani po márnom uplynutí lehoty 30 dní od doručenia písomnej výzvy nezjedná nápravu.
6. Odstúpenie od Dohody musí byť písomné a nadobúda účinnosť dňom jeho doručenia.

**ČLÁNOK III.**

**Cena**

1. Zmluvnou cenou sa rozumie, cena, ktorú dodávateľ určil v rámci prijatej ponuky z verejného obstarávania zverejneného vo Vestníku verejného obstarávania č. 21/2019 zo dňa 30.01.2019 pod ozn. 2533 - MSS a to v nasledujúcej štruktúre:
	1. **Jednotková cena za uloženie a zneškodnenie 1t zmesového komunálneho odpadu 200301 na skládke odpadov v EUR bez DPH pre rok 2019 ........EUR**
	2. **Jednotková cena za uloženie a zneškodnenie 1t zmesového komunálneho odpadu 200301 na skládke odpadov v EUR bez DPH pre rok 2020 ........EUR**
	3. **Jednotková cena za uloženie a zneškodnenie 1t objemného komunálneho odpadu 200307 na skládke odpadov v EUR bez DPH pre rok 2019 .........EUR**
	4. **Jednotková cena za uloženie a zneškodnenie 1t objemného komunálneho odpadu 200307 na skládke odpadov v EUR bez DPH pre rok 2020........EUR (doplní uchádzač).**
2. Na základe dohody zmluvných strán a na základe cenovej ponuky Dodávateľa, sa Objednávateľ zaväzuje uhrádzať Dodávateľovi cenu za poskytnutie služby podľa tejto Dohody za každý ukončený kalendárny mesiac a to v rozsahu podľa skutočne odovzdaného a uloženého odpadu v príslušnom kalendárnom mesiaci.
3. **Jednotlivé zložky tvoriace cenu podľa ods. 1** tohto článku sú podrobne špecifikované podľa druhu odpadu, tak ako je uvedené v **prílohe č. 2** tejto Dohody. Takto stanovená cena sa použije počas celej doby trvania tejto Dohody.
4. Ceny podľa tohto článku sú stanovené **bez DPH,** ktorú Dodávateľ vyúčtuje vo výške podľa všeobecne záväzných predpisov účinných v čase vzniku daňovej povinnosti.
5. K cenám podľa ods. 1 a 2 tohto článku bude Dodávateľ osobitne **prepočítavať zákonný poplatok za uloženie odpadov na skládku** vo výške stanovenej podľa príslušných všeobecne záväzných právnych predpisov účinných v čase poskytnutia služby. V prípade zmeny regulovaných poplatkov alebo zavedenia nových poplatkov, alebo zmeny daňových predpisov príslušnými štátnymi orgánmi SR, ktoré sa týkajú plnenia podľa tejto dohody, má dodávateľ právo požadovať od odberateľa ich zaplatenie a odberateľ sa zaväzuje tieto poplatky alebo dane zaplatiť,

Objednávateľ je povinný platiť takto zvýšené jednotkové ceny za služby od kalendárneho mesiaca nasledujúceho po doručení oznámenia podľa prvej vety.

**ČLÁNOK IV.**

**Platobné podmienky**

1. Na základe dohody zmluvných strán cena za poskytnuté služby podľa tejto Dohody bude uhrádzaná mesačne pozadu, podľa skutočne vykonaných služieb.
2. Cenu za služby podľa čl. III tejto Dohody sa Objednávateľ zaväzuje zaplatiť na základe faktúry – riadneho daňového dokladu so všetkými náležitosťami, vystavenej najneskôr do 15. dňa v mesiaci a to súhrne za predchádzajúci kalendárny mesiac, v ktorom boli služby reálne poskytnuté. Nevyhnutným podkladom pre fakturáciu je doklad o váhe riadne odovzdaného odpadu (tzv. **vážny lístok**).
3. Originál faktúry Dodávateľ odošle Objednávateľovi po jej vystavení poštou a  v kópii na e-mailovú adresu Objednávateľa uvedenú v záhlaví tejto Dohody.
4. **Lehota splatnosti faktúry je 14 dní** od jej doručenia. Dňom zaplatenia sa pre účely tejto Dohody rozumie deň pripísania príslušnej sumy na účet Dodávateľa.
5. V prípade omeškania s úhradou faktúry je Dodávateľ oprávnený požadovať aj zaplatenie úrokov z omeškania vo výške 0,01 % z dlžnej sumy za každý deň omeškania.
6. Ak je Objednávateľ v omeškaní s úhradou faktúry viac ako 30 dní odo dňa splatnosti, Dodávateľ je oprávnený písomne odstúpiť od tejto Dohody. V takom prípade Dodávateľ nenesie zodpovednosť za škody vzniknuté v súvislosti s tým a má nárok na zaplatenie všetkých služieb poskytnutých Objednávateľovi do dňa účinnosti odstúpenia.

**ČLÁNOK V.**

**Záväzky zmluvných strán**

1. **Dodávateľ sa zaväzuje:**
2. prevziať a zneškodniť dohodnutý druh odpadu jeho uložením na skládke, pokiaľ je Dodávateľ oprávnený nakladať s týmto odpadom v súlade s príslušnými povoleniami na prevádzkovanie skládky odpadov,
3. zabezpečiť váženie odovzdaného odpadu a vystaviť o tom doklad,
4. vykonať všetky práce súvisiace s odberom odpadov v súlade so zákonom o odpadoch a príslušnými právnymi predpismi. Objednávateľ je oprávnený požadovať zaplatenie zmluvnej pokuty vo výške 200€ za každé jedno nesplnenie povinnosti podľa ustanovení tohto odseku, a to aj opakovane
5. **Objednávateľ sa zaväzuje:**
6. odovzdať Dodávateľovi odpad tak ako je špecifikovaný v čl. 1 ods. 2 tejto Dohody,
7. zabezpečiť si na vlastné náklady prepravu a odvoz odpadov na skládku odpadov za účelom jeho zneškodnenia; pri preprave prostredníctvom otvorených kontajnerov zabezpečiť odpad ochrannými sieťami alebo plachtami, inak je Dodávateľ oprávnený nepovoliť vjazd vozidla na skládku odpadov a súčasne požadovať zaplatenie zmluvnej pokuty vo výške 200€ za každé jedno nesplnenie povinnosti podľa tohto ustanovenia, a to aj opakovane,
8. zabezpečiť všetky podmienky pri manipulácii s dovážaným odpadom tak, aby nedochádzalo k poškodzovaniu životného prostredia; v prípade zistenia nedostatkov pri dovoze a manipulácii s odpadom na skládke odpadov je Dodávateľ oprávnený nepovoliť vjazd vozidla na skládku, pozastaviť poskytovanie služieb podľa tejto Dohody, vyzvať Objednávateľa na prijatie príslušných opatrení pre nápravu a súčasne požadovať zaplatenie zmluvnej pokuty vo výške 200€ za každé jedno nesplnenie povinnosti podľa tohto ustanovenia, a to aj opakovane,
9. rešpektovať a dodržiavať v plnom rozsahu prevádzkový poriadok skládky odpadov, interné predpisy a pokyny Dodávateľa na úseku BOZP, ochrany pred požiarmi a ochrany životného prostredia, vrátane zákazov a pravidiel správania sa určených v areáli skládky odpadov,
10. rešpektovať Dodávateľom určené trasy pre vozidlá a miesta pre vykládku odpadu v areáli skládky; v prípade porušenia tejto povinnosti je Dodávateľ oprávnený požadovať od Objednávateľa zaplatenia zmluvnej pokuty vo výške 200 € za každé jednotlivé porušenie povinnosti, a to aj opakovane,
11. poskytnúť Dodávateľovi potrebnú súčinnosť pri plnení povinností podľa tejto Dohody.
12. Objednávateľ berie na vedomie, že Dodávateľ neprevezme na skládku odpadov kvapalné odpady, odpady, ktoré sú v podmienkach skládky výbušné, korozívne, okysličujúce, horľavé, rovnako tak infekčné odpady zo zdravotníckych a veterinárnych zariadení, ani opotrebované pneumatiky.
13. Za kategorizáciu odpadu zodpovedá Objednávateľ. Dodávateľ má právo vykonať vizuálnu kontrolu odpadu s cieľom overiť si údaje o pôvode, vlastnostiach a zložení odpadu deklarované Objednávateľom.
14. V prípade pochybností podľa ods. 4 tohto článku, Objednávateľ umožní Dodávateľovi odobrať náhodnú kontrolnú vzorku za účelom overenia zhody druhu odpadu deklarovaného Objednávateľom so skutočným stavom. Ak skutočne dodaný odpad vykazuje vlastnosti v rozpore s deklarovanými, Dodávateľ je oprávnený odmietnuť prevzatie odpadu a postupovať v súlade s ods. 8 tohto článku.
15. Miesta vykládky odpadu na skládke odpadov budú určené Dodávateľom prostredníctvom poverených pracovníkov skládky tak, aby sa zamedzilo kolízii vozidiel vchádzajúcich do areálu skládky, mechanizmov zabezpečujúcich manipuláciu s odpadmi na skládke a odchádzajúcich vozidiel.
16. Váženie Dodávateľom prevzatého odpadu sa uskutočňuje ma certifikovanej váhe. Dokladom preukazujúcim množstvo odovzdaného odpadu je vážny lístok vystavený Dodávateľom pri každom jednotlivom vážení.
17. Dodávateľ má právo odmietnuť prevzatie odpadu, ak:
18. obsahuje iné druhy odpadov ako sú špecifikované v čl. I. Ods. 2 tejto Dohody;
19. obsahuje také druhy odpadov, s ktorými Dodávateľ nie je oprávnený nakladať v súlade s príslušnými povoleniami a rozhodnutiami na prevádzkovanie skládky odpadov;
20. eviduje voči Objednávateľovi pohľadávku po termíne splatnosti;
21. poskytnutie služieb nie je technicky možné.

Odmietnutie prevzatia odpadu a jeho dôvod Dodávateľ oznámi Objednávateľovi v mieste plnenia a tiež písomne (postačí e-mailom) bez zbytočného obkladu. V tomto prípade Objednávateľ stráca nárok na vykonanie služby.

1. Dodávateľ má právo odmietnuť poskytnutie služby podľa tejto Dohody ak po odovzdaní a prevzatí odpadu zistí, že tento odpad:
2. obsahuje iné druhy odpadov ako sú špecifikované v čl. I. ods. 2 tejto Dohody;
3. obsahuje také druhy odpadov, s ktorými Dodávateľ nie je oprávnený nakladať v súlade s príslušnými povoleniami a rozhodnutiami na prevádzkovanie skládky odpadov.

Odmietnutie poskytnutia služby a jeho dôvod Dodávateľ oznámi Objednávateľovi písomne (postačí e-mailom) bez zbytočného odkladu. V tomto prípade Dodávateľ nevykoná služby uvedené v čl. II. Ods. 2 tejto Dohody a vyzve Objednávateľa na bezodkladné vyzdvihnutie odpadu, alebo mu takýto odpad vráti späť. Objednávateľ je povinný zaplatiť Dodávateľovi všetky preukázateľne vynaložené nevyhnutné náklady, ktoré mu v súvislosti s vrátením tohto odpadu vznikli

1. V prípade odmietnutia podľa ods. 8 písm. a) a ods. 9 písm. a) tohto článku, sa toto považuje za podstatné porušenie zmluvných povinností zo strany Objednávateľa s právom Dodávateľa odstúpiť od tejto Dohody.
2. Dodávateľ nezodpovedá za škody, ktoré vzniknú Objednávateľovi v dôsledku porušenia jeho povinnosti, najmä v prípadoch podľa ods. 8 písm. a) až d) a ods. 9 tohto článku.

**ČLÁNOK VI.**

**Osobitné dojednania**

1. Integrované povolenie na prevádzkovanie skládky odpadov vydané SIŽP, Inšpektorát životného prostredia .............. dňa .............. v znení neskorších zmien (tzv. povolenie IPKZ) je verejne prístupné na webovom sídle inšpektorátu. Schválený prevádzkový poriadok skládky odpadov je vždy k nahliadnutiu priamo na prevádzke skládky.
2. Odovzdanie odpadov na skládke odpadov je možné **počas prevádzkovej doby stanovenej** v schválenom prevádzkovom poriadku a vždy každú sobotu a sviatok alebo deň pracovného pokoja v príslušnom kalendárnom mesiaci. .
3. Objednávateľ berie na vedomie, že v **mieste plnenia je zakázané fajčiť a manipulovať s otvoreným ohňom** mimo vyhradených priestorov, pričom tento zákaz platí aj na kabíny vozidiel nachádzajúcich sa v areáli skládky odpadov alebo v jeho objektoch. Ak Objednávať alebo ním poverený zástupca poruší zákaz fajčenia a fajčí a/alebo manipuluje s otvoreným ohňom mimo vyhradených priestorov, bude ihneď informovaný o tomto porušení, bude okamžite vykázaný z areálu a bude voči nemu uplatnená zmluvná pokuta vo výške 300.- EUR za každé porušenie zákazu. Tým nie je dotknutý nárok Dodávateľa na náhradu škôd spôsobených porušením zákazu.

**ČLÁNOK VII.**

**Záverečné ustanovenia**

1. Adresou pre doručovanie sa rozumie adresa sídla ako aj e-mailová adresa uvedená v záhlaví tejto Dohody, pričom každú zmenu je dotknutá strana povinná bezodkladne oznámiť druhej zmluvnej strane. V prípade pochybností platí, že zmena adresy nebola preukázateľne oznámená.
2. Písomnosť doručovaná elektronicky podľa tejto Dohody sa považuje za doručenú najneskôr dňom nasledujúcim po dní jej odoslania. Písomnosť doručovaná poštou sa považuje za doručenú aj dňom vrátenia zásielky odosielateľovi, bez ohľadu na dôvod jej nedoručenia, i keď sa adresát o nej nedozvie.
3. Zmluvné vzťahy touto Dohodou výslovne neupravené, sa prednostne riadia príslušnými ustanoveniami zákona č. 79/2015 Z.z. o odpadoch v platnom znení a súvisiacimi právnymi predpismi a Obchodným zákonníkom v tomto poradí.
4. Akékoľvek zmeny tejto Dohody je možné vykonať výlučne písomne vo forme dodatku podpísaného oboma zmluvnými stranami. To neplatí v prípade zmeny poverených osôb zmluvných strán a z dôvodu zmeny príslušných právnych predpisov alebo príslušných povolení na prevádzku skládky odpadov, kedy tieto môžu byť menené jednostranným oznámením doručeným druhej zmluvnej strane.
5. Táto Dohoda nadobúda platnosť dňom jej podpisu obidvoma zmluvnými stranami **a účinnosť dňom nasledujúcim po dni jej zverejnenia v súlade s §47a zákona č. 40/1964 Z. z. Občiansky zákonník.**
6. Táto Dohoda je vyhotovená v troch (4) rovnopisoch s platnosťou originálu, z ktorých dva (2) exempláre sú určené pre Dodávateľa a dva (2) exempláre pre Objednávateľa.
7. Zmluvné strany prehlasujú, že si túto zmluvu prečítali, jej obsahu v celom rozsahu porozumeli a nemajú k nemu výhrady ani ďalšie pripomienky, že ich zmluvná voľnosť nie je obmedzená, ich vôľa je slobodná a vážna, prejavy vôle sú určité a zrozumiteľné, na znak čoho túto zmluvu vlastnoručne podpisujú.

**Za Objednávateľa: Za Dodávateľa:**

V ........................... V................................

dňa ............... 2019 dňa ............2019.

---------------------------- ------------------------------

Prílohy:

**Kópia originálu/overenej kópie**

Príloha č. 1 Integrované povolenie

Príloha č. 2 Návrh na plnenie kritérií

Príloha č. 3 Rozhodnutie príslušného orgánu štátnej správy o prevádzkovaní skládky

Príloha č. 4 Evidenčný list skládky odpadov